מלחמות ישראל
מלחמות ישראל

העימותים הבאים הוכרו בישראל רשמית כמלחמות ישראל:
מלחמת העצמאות (30 בנובמבר 1947 – 20 ביולי 1949), הידועה גם בשם "מלחמת השחרור", "מלחמת הקוממיות" או "מלחמת תש"ח". הייתה מלחמה יזומה על ידי מדינות ערב וערביי ארץ ישראל לסיכולה של תוכנית החלוקה ומניעת הקמתה של מדינת ישראל. בסיומה נקבע קו שביתת הנשק המכונה "הקו הירוק". ראש הממשלה ושר הביטחון: דוד בן-גוריון, הרמטכ"ל: יעקב דורי.
מלחמת סיני (29 באוקטובר 1956 – 5 בנובמבר 1956), הידועה גם בשמה הרשמי "מבצע קדש", הייתה מלחמה יזומה של ישראל, בשיתוף המעצמות האירופיות הממלכה המאוחדת וצרפת, לכיבוש חצי-האי סיני והשתלטות על תעלת סואץ. ראש הממשלה ושר הביטחון: דוד בן-גוריון, הרמטכ"ל: משה דיין.
מלחמת ששת הימים (5 ביוני 1967 – 10 ביוני 1967), שבעקבותיה התרחב בכמה מונים השטח שבשליטת מדינת ישראל ("הקו הסגול"): יהודה ושומרון, רמת הגולן וסיני נכבשו מידי ירדן, סוריה ומצרים, בהתאמה. רה"מ: לוי אשכול, שר הביטחון: משה דיין, הרמטכ"ל: יצחק רבין.
מלחמת ההתשה (11 ביוני 1967 – 7 באוגוסט 1970) הייתה מאמץ מצרי בעיקרו לשחוק את רצון הלחימה של כוחות צה"ל בחצי-האי סיני ובתעלת סואץ, ולעורר התנגדות בעורף הישראלי להמשך הכיבוש של סיני – זאת, לא עלה בידי המצרים לעשות. ראש הממשלה: לוי אשכול ואחר כך גולדה מאיר. שר הביטחון: משה דיין. הרמטכ"ל: חיים בר-לב.
מלחמת יום הכיפורים (6 באוקטובר 1973 – 24 באוקטובר 1973), הידועה בפי הערבים כמלחמת אוקטובר הגדולה או מלחמת הרמאדן, בה ניסו מצרים וסוריה להחזיר לעצמן חלק מהשטחים שאיבדו במלחמת ששת הימים, ובסופה היו בירותיהן מאוימות על ידי כוחות צה"ל. ראש הממשלה: גולדה מאיר. שר הביטחון: משה דיין. הרמטכ"ל: דוד אלעזר (דדו).
מלחמת לבנון הראשונה (6 ביוני 1982 – 29 בספטמבר 1982), או בשמה הרשמי מבצע שלום הגליל; החלה כ"מבצע שלום הגליל", שנועד להרחיק את איומי הקטיושות מלבנון ולסלק ממנה את ארגוני הטרור. ראש הממשלה: מנחם בגין. שר הביטחון: אריאל שרון. הרמטכ"ל: רפאל איתן.
המערכה ברצועת הביטחון (30 בספטמבר 1982 – 24 במאי 2000) מערכה צבאית שהחלה ב-30 בספטמבר 1982, עם סיום מבצע שלום הגליל, והסתיימה ב-24 במאי 2000, עם יציאת צה"ל מלבנון. במערכה נלחמה ישראל לצד צד"ל בארגונים השיעים אמל וחזבאללה, שנהנו מתמיכת סוריה ואיראן. המערכה הסתיימה עם נסיגת ישראל מרצועת הביטחון. ראש הממשלה: מנחם בגין (בתחילתה), אהוד ברק (בתומה). שר הביטחון: אריאל שרון (בתחילתה), אהוד ברק (בתומה). הרמטכ"ל: רפאל איתן (בתחילתה), שאול מופז (בתומה).
מלחמת לבנון השנייה (12 ביולי 2006 – 14 באוגוסט 2006), התחילה כמבצע צבאי מוגבל בתגובה לחטיפת שני חיילי מילואים על ידי חזבאללה, אך בהדרגה התעצמה לעימות רחב יותר. ראש הממשלה: אהוד אולמרט. שר הביטחון: עמיר פרץ. הרמטכ"ל: דני חלוץ.
מלחמת חרבות ברזל (7 באוקטובר 2023 – מתמשך) נפתחה בעקבות מתקפת פתע שארגן חמאס, ארגון הטרור השולט ברצועת עזה מאז השתלט עליה בשנת 2007. במתקפה נרצחו ונהרגו כ-1,145 ישראלים ונחטפו 250 חטופים לעזה. בתגובה, ישראל פתחה במלחמה כנגד חמאס ושלטונו ברצועת עזה בתמיכת ארצות הברית ומדינות נוספות, במהלך המלחמה הצטרפו ארגוני טרור נוספים ללחימה נגד ישראל כמו חזבאללה, החות'ים ואף הרפובליקה האיסלאמית של איראן. ראש הממשלה: בנימין נתניהו. שר הביטחון: יואב גלנט ואחר כך ישראל כץ. הרמטכ"ל: הרצי הלוי.
| מלחמה | שנים | צד ראשון | צד שני | ראש הממשלה | שר הביטחון | רמטכ"ל | אבדות למדינת ישראל> כוחות צה"ל | אבדות למדינת ישראל> אזרחים | תוצאה |
| --- | --- | --- | --- | --- | --- | --- | --- | --- | --- |
| מלחמת העצמאות | 1947 עד 1949 | ישראלהיישוב ואחר כך ישראל |  ממלכת מצרים ממלכת מצרים הרפובליקה הסורית הראשונה הרפובליקה הסורית הראשונה ירדן ירדן  ממלכת עיראק לבנון לבנון צבא הג'יהאד הקדוש צבא הג'יהאד הקדוש | דוד בן-גוריון | דוד בן-גוריון | יעקב דורי | כ-4,000 חיילים נהרגו | 2,373 אזרחים נהרגו |  ניצחון צבאי ישראלי כישלון טקטי ואסטרטגי של מדינות ערב  הסכמי שביתת הנשק של 1949 |
| מלחמת סיני | 1956 | ישראל ישראל   בריטניה הממלכה המאוחדת   צרפת צרפת | מצרים (1952-1958) מצרים | דוד בן-גוריון | דוד בן-גוריון | משה דיין | 231 חיילים נהרגו; 4 נשבו; 899 חיילים נפצעו | לא נהרגו אזרחים |  ניצחון צבאי ישראלי כיבוש ישראלי של סיני (עד 1957)  כוח חירום של האו"ם מתפרס בסיני |
| מלחמת ששת הימים | 1967 | ישראל ישראל |  מצרים מצרים סוריה סוריה ירדן ירדן | לוי אשכול | משה דיין | יצחק רבין | 779 חיילים נהרגו; 15 נשבו; 2,593 חיילים נפצעו | 20 הרוגים |  ניצחון צבאי ישראלי ישראל כבשה את רצועת עזה וסיני ממצרים  ישראל כבשה את הגדה המערבית (כולל מזרח ירושלים) מירדן  ישראל כבשה את רמת הגולן מסוריה |
| מלחמת ההתשה | 1967–1970 | ישראל ישראל |  הרפובליקה הערבית המאוחדת מצרים ברית המועצות ברית המועצות | גולדה מאיר | משה דיין | חיים בר-לב | 721 חיילים נהרגו; 8 נשבו;  705 חיילים נפצעו   | מעל 100 אזרחים נהרגו; מעל 700 אזרחים נפצעו; 2 נשבו | שני הצדדים טענו שניצחו במלחמה המשך הכיבוש הישראלי בסיני  התחזקות ארגון ספטמבר השחור בירדן |
| מלחמת יום הכיפורים | 1973 | ישראל ישראל |  מצרים 1972 מצרים סוריה סוריה  | גולדה מאיר | משה דיין | דוד אלעזר | 2,689 חיילים נהרגו; 314 נשבו; 7300 חיילים נפצעו | 17 אזרחים הרוגים בהפצצות חיל האוויר הסורי על רמת הגולן |  ניצחון צבאי ישראלי בחזית הסורית, בחזית המצרית שני הצדדים טענו שניצחו במלחמה האומות המאוחדות מחילות הפסקת אש  חתימת הסכם הפרדת הכוחות בין ישראל למצרים ולאחריו הסכם הביניים בין ישראל למצרים |
| מלחמת לבנון הראשונה (מבצע שלום הגליל) | 1982 |  ישראל ישראל    החזית הלבנונית צד"ל (צבא דרום לבנון  הכוחות הלבנוניים |  סוריה סוריה  הארגון לשחרור פלסטין חזבאללה חזבאללה  אמל | מנחם בגין | אריאל שרון | רפאל איתן | 675 חיילים נהרגו; לפחות 4,000 חיילים נפצעו | 2–3 |  ניצחון צבאי ישראלי  סילוק אש"ף מלבנון (1982)  כיבוש ישראלי בדרום לבנון (1982–1985)  יצירת רצועת הביטחון הישראלית בדרום לבנון (1985–2000) |
| המערכה ברצועת הביטחון | 1982–2000 | ישראל ישראל צד"ל (צבא דרום לבנון | חזבאללה חזבאללה  אמל | מנחם בגין, שמעון פרס, יצחק שמיר, יצחק רבין, בנימין נתניהו, אהוד ברק | יצחק רבין, יצחק שמיר, משה ארנס, יצחק מרדכי | משה לוי, דן שומרון, אהוד ברק, אמנון ליפקין-שחק, שאול מופז | 546 חיילים נהרגו (מהם שניים שנשבו);  840 חיילים נפצעו | 7 אזרחים נהרגו |  נסיגה ישראלית מרצועת הביטחון |
| מלחמת לבנון השנייה | 2006 | ישראל ישראל | חזבאללה חזבאללה  אמל  | אהוד אולמרט | עמיר פרץ | דני חלוץ | 121 חיילים נהרגו  (מהם 2 שנחטפו); 628 חיילים נפצעו | 44 אזרחים נהרגו 2,000 אזרחים נפצעו |  המלחמה לא הניבה ניצחון ברור לאף אחד מהצדדים הפסקת אש  פריסת צבא לבנון בדרום לבנון והצבת כוח יוניפי"ל ליד הגבול בדרום לבנון |
| מלחמת חרבות ברזל | 2023– | ישראל ישראל |  חדר המבצעים הפלסטיני המשותף חמאס חמאס הג'יהאד האסלאמי הפלסטיני הג'יהאד האסלאמי הפלסטיני  חזבאללה חזבאללה חות'ים חות'ים  מיליציות פרו-איראניות איראן איראן  סוריה סוריה | בנימין נתניהו | יואב גלנט, ישראל כץ | הרצי הלוי, אייל זמיר | 846 חיילים נהרגו, 5,734 נפצעו | 860 אזרחים נהרגו, כ-18,450 נפצעו |  |